Στα προηγούμενα...
Πήρα το μήνυμά σου.
Κωδικός 10-30, 110ο. Κλήση για βοήθεια.
Ο Κάλβιν Φραντς δολοφονήθηκε.
Αφού σου τηλεφώνησε, ίσως πήρε και την υπόλοιπη μονάδα.
Πήρα Ο'Ντόνελ, Ντίξον, Σάντσεζ και Ορόσκο. Κανείς δεν απαντάει.
Τα έσκασα στον υπάλληλο.
Αναγνώρισε τη Νίγκλι.
Παρακολούθησε το ξενοδοχείο. Κι αυτούς.
- Κανείς δεν θα ξέρει ποιος είσαι. - Εσείς ξέρετε, όμως.
- Γεια σου, Ο'Ντόνελ. - Γεια σου, Νίγκλι.
Μια λίστα ονομάτων με τα αρχικά "AM".
Έχω σελίδες επί σελίδων με τυχαίους αριθμούς.
- Χωρίς αλληλουχία ή νόημα. Τίποτα. - Εμείς δεν βγάζουμε νόημα. Ακόμα.
Τι σκέφτεσαι;
Ότι υπάρχει κάποιος που λυσσάει να ξεκάνει τους Ειδικούς Ερευνητές.
Και θα μας κυνηγήσει.
Ωραία.
Αν κάποιος τα έχει βάλει με το 110ο, πώς και δεν μας έχει ενοχλήσει ακόμα;
Εσύ ήσουν εκδρομή με την οικογένεια, εγώ είμαι εξαφανισμένος
κι ίσως δεν έφτασαν ακόμα στη Νίγκλι.
Ήρθαν στο ξενοδοχείο μας.
Ίσως για να μας πιάσουν ή να μας ξεκάνουν, αλλά κάτι τους χάλασε τα σχέδια.
Πρέπει να προειδοποιήσουμε τους άλλους.
- Θα πάρω τους Σάντσεζ και Ορόσκο. - Εγώ την Ντίξον.
Λίγο πιο κάτω είναι σταματημένο ένα μαύρο σεντάν,
το ίδιο με χθες.
Μάλλον είχες δίκιο. Μας ακολουθούν.
Πώς θες να το χειριστούμε;
Πάω να συστηθώ.
Δες εδώ έναν μορφονιό.
Τι πάει να κάνει;
Η μύτη μου, ρε γαμώτο!
Όπλο!
Όπως τον παλιό καλό καιρό.
Ναι, εσείς κάθεστε και κοιτάτε όσο εγώ κάνω όλη τη δουλειά.
Παιδιά, το όπλο ανήκε σε αυτόν.
Αστυνομία Νέας Υόρκης;
Ονομάζεται Γκαϊτάνο Ρούσο.
Μην κοιτάς εμένα. Εσύ έκανες όλη τη δουλειά.
Πρέπει να πω ότι κάναμε χοντρή πατάτα.
Μόλις συνέλθει ο Ρούσο, θα σε ψάχνει όλη η αστυνομία της ΝΥ.
Γιατί τον χτύπησες τόσο δυνατά;
Δεν χτυπάω ελαφρά.
- Αν χτυπήσεις μπάτσο, σαπίζεις στη φυλακή. - Ξέσπασα για τον σκύλο.
Υπέθεσα ότι ήταν ανακατεμένος στις δολοφονίες.
Τι μας έμαθες; "Σε μια έρευνα, οι εικασίες σκοτώνουν".
"Σε μια έρευνα, οι λεπτομέρειες έχουν σημασία".
Δεν τον σκότωσα. Τη μύτη τού έσπασα. Θα είναι μια χαρά όταν ξυπνήσει.
Γαμώτο. Γκαϊτάνο Ρούσο.
Γκάι Ρούσο. Είναι ο ντετέκτιβ που ανέλαβε τη δολοφονία του Φραντς.
- Το είδα στα έγγραφα. - Και γιατί σε παρακολουθούσε;
Είδαν τις κλήσεις του Φραντς, σημείωσαν το όνομά σου,
είδαν ότι αγόρασες αεροπορικά
και σε παρακολουθούσαν απ' όταν ήρθες. Γιατί, όμως;
Το ερώτημα είναι πού.
Πού να κρύψεις έναν δίμετρο εγκληματία για να μην καταλήξει στη στενή.
Δεν φεύγω. Εδώ πρέπει να ερευνήσουμε.
Μπορεί και όχι.
Ο τηλεφωνητής των Σάντσεζ και Ορόσκο ήταν γεμάτος.
Κακό σημάδι.
Ίσως είναι καλή στιγμή να την κοπανήσουμε,
αφού ο Ρόκι από δω έβγαλε νοκ άουτ αστυνομικό.
Ωραία. Θα πάμε προς το Ατλάντικ Σίτι.
Μήπως βρούμε τα παιδιά.
Φεύγουμε από το ξενοδοχείο και βρίσκουμε ένα πιο αδιάφορο αμάξι
πριν συνέλθει ο Ρούσο και ειδοποιήσει για μας.
Το Range Rover κινεί υποψίες.
Εξαιτίας σου στερούμαστε όλες τις ανέσεις.
Στάσου, δεν κατάλαβα. Ήταν αυτοκινητιστικό ατύχημα;
Όχι. Κλότσησε το αυτοκίνητο.
Και πώς στον διάολο άνοιξε ο αερόσακος;
Κλότσησε το αυτοκίνητο,
τράβηξε τον αστυνομικό έξω και τον πατσαβούριασε.
Ο τύπος είναι θηρίο.
Όταν έρθει η ώρα, θα χρειαστώ ενισχύσεις.
Και θα τις έχεις.
Προς το παρόν, να τους έχεις από κοντά. Και μην τα σκατώσεις.
Σύμφωνοι.
Βραχυπρόθεσμη στάθμευση μόνο στον Χώρο Στάθμευσης 1.
Πουλάνε στο Τρέμοντ ένα Accord του 2019 πολύ κάτω από την αγοραία αξία.
Μετρητά μόνο.
Δίνουν χωρίς χαρτιά μοντέλο που κλέβεται τόσο συχνά στο Μπρονξ;
Έτσι και το πάρουμε, ζήτω που καήκαμε.
Δεν έχουμε επιλογή. Μας αναζητούν. Δεν μπορούμε να νοικιάσουμε τίποτα.
Οδηγώντας κλεμμένο αμάξι, κινδυνεύουμε να μας μπουζουριάσουν.
Έχω τη λύση.
Πώς πήγε η μυστική αποστολή;
Ρίτσερ.
Πώς ξέρεις ότι ήμουν σε μυστική αποστολή;
Δεδομένων των περιστάσεων, θα είχες έρθει αμέσως.
Δεν ήρθες, άρα άργησες να πάρεις τα μηνύματά μας.
Αν ήσουν σε διακοπές, θα επικοινωνούσες με το γραφείο σου.
Επομένως, πρέπει να ήσουν σε απόλυτα μυστική αποστολή,
γι' αυτό δεν μπορούσες να επικοινωνήσεις.
Ο παλιός καλός Ρίτσερ.
Υπόθεση υπεξαίρεσης.
Τόσο καιρό στο Τέξας,
συμπάθησα τις καουμπόικες μπότες και το σχολικό φούτμπολ.
Έχεις την πλαστή ταυτότητα;
- Ναι. - Ωραία.
- Νοίκιασε αμάξι μ' αυτήν. - Προς τι η μυστικότητα;
Παρακολουθούν τη Νίγκλι, τον Ο'Ντόνελ κι εμένα.
Έριξα μπουνιά σε μπάτσο.
Δεν εκπλήσσομαι.
Λοιπόν,
ο Φραντς...
Ναι.
Και πιθανότατα και ο Σουόν.
Ο Σάντσεζ κι ο Ορόσκο αγνοούνται επίσης.
Εντάξει.
Εντάξει. Οπότε, πιάνουμε δουλειά.
Οι Ειδικοί Ερευνητές δεν είναι παίξε γέλασε.
Ο επόμενος.
- Φρόντισε να πάρεις ένα... - SUV. Ξέρω. Για να χωράς.
Ωραία. Χαίρομαι που είσαι ακόμα εδώ.
Νιώθω ότι δεν θα φύγω ποτέ.
Αν δηλωθεί σε οποιαδήποτε στρατιωτική βάση,
όσο μικρή κι είναι η παράβαση, θα ενημερωθούμε.
Είδες τίποτα αξιοπερίεργο;
Ναι. Έναν αρουραίο μεγάλο σαν πεπόνι περίπου 20 λεπτά πριν.
Σοβαρά;
Είναι πίσω από αυτά τα κουτιά.
Σίχαμα.
Κι αφού λέμε για αρουραίους, κάτι μου βρομάει εδώ.
Ένας διοικητής στο Αφγανιστάν πιστεύει ότι κάποιος κλέβει αεροπορικά καύσιμα.
Τα ξαφρίζει για να τα πουλήσει στη ζούλα;
Δεν είναι απ' τις υποθέσεις που ο στρατός θεωρεί προτεραιότητα.
Δεν νομίζω να τα κλέβουν για να τα πουλήσουν.
Ρίξε μια ματιά σ' αυτούς τους αριθμούς. Πάντα λένε μια ιστορία.
Παρατήρησα ότι τα καύσιμα χάνονται από τη βάση
πάντα μετά από συγκεκριμένες πτήσεις.
Όταν κάποιο C-17 μετέφερε στρατιωτικά τζιπ πίσω στις ΗΠΑ.
Μικρή λεπτομέρεια, αλλά σε μια έρευνα, οι λεπτομέρειες έχουν σημασία.
Μου αρέσει αυτό.
Θα το χρησιμοποιήσω.
Θεώρησέ το και δικό σου.
Λοιπόν...
έχεις σκεφτεί κάτι;
Ναι. Δεν έχει αναφερθεί πώληση καυσίμων στη μαύρη αγορά
στη βάση ή εκεί γύρω.
Λοιπόν, πώς εξαφανίζονται τα καύσιμα;
Συνήθως, όταν τα καις.
Ακριβώς. Η Νίγκλι ξέρει από χοντρική καυσίμων
και πιστεύει ότι σε όλες αυτές τις πτήσεις γίνεται σκόπιμη υπερτροφοδοσία.
Αλλά όταν προσγειώνονται τα σκάφη,
η ποσότητα καυσίμου στα ντεπόζιτα είναι η αναμενόμενη,
κι αυτό καταγράφεται στα αρχεία.
Πώς συμβαίνει αυτό;
Τα καύσιμα καίγονται γιατί μεταφέρεται περισσότερο βάρος
- από αυτό που υποτίθεται ότι μεταφέρεται. - Ναι.
Μεταφέρεται κρυφά κάτι βαρύ.
Ακριβώς. Λαθραία προϊόντα μέσα στα τζιπ.
Ναρκωτικά, όπλα, κλεμμένα λεφτά, όλα τα παραπάνω.
Μπράβο, Ντίξον.
Βρήκες μια υπόθεση που αξίζει την προσοχή μας.
Δεν ξέρω για σένα, αλλά εγώ δίψασα μ' όλη αυτήν την έρευνα.
Θες να πάμε να το γιορτάσουμε;
Μπορείς να με κεράσεις ένα ποτό.
Πρέπει να τελειώσω τις αναφορές.
- Ίσως κάποια άλλη φορά. - Ναι.
Αλλά και πάλι,
- τα πήγες εξαιρετικά, Ντίξον. - Ναι.
Σιγά. Όπως είπα, οι αριθμοί πάντα λένε μια ιστορία.
Σου λένε κάποια ιστορία αυτοί οι αριθμοί;
Ναι. Κι είναι σαν σενάριο του Ντέιβιντ Λιντς. Δεν βγαίνει νόημα.
Αν υποτίθεται ότι είναι κλάσματα, τελείως προχειροδουλειά.
Κάποια δεν έχουν κοινό παρονομαστή.
Το παρατήρησα κι αυτό.
Ίσως είναι ποσότητες.
Δηλαδή, τα οκτώ από τα δέκα κομμάτια κι όχι τα τέσσερα πέμπτα από κάτι;
Μπορεί.
Ναι, μπορεί. Πέρα από αυτό, δύο πράγματα ξεχωρίζουν.
Κανένα δεν είναι 100%. Δεν υπάρχει εννέα στα εννέα
ή δέκα στα δέκα, κι οι πρώτες τέσσερις σελίδες έχουν 26 αριθμούς,
η πέμπτη έχει 27, και οι δύο τελευταίες έχουν πάλι 26.
Ίσως είναι τυχαίο. Να καταγράφηκαν απλώς έτσι.
Φαίνεται σκόπιμο. Καμία σελίδα δεν είναι γεμάτη.
Και η λίστα με τα ονόματα από "AM";
Δεν μου λέει κάτι. Συμφωνώ μαζί σας. Πρέπει να είναι ψευδώνυμα.
Μήπως είναι κάποιος που θέλει να εκδικηθεί το 110ο;
Συλλάβαμε πολύ κόσμο.
Μήπως ο Τζέιμς Μπαρ;
Έχει τα προσόντα και την τρέλα.
Είναι εκτελεστής. Δεν μπορώ να φανταστώ να πετάει κάποιον από ελικόπτερο.
Άσε που συναντηθήκαμε στην Ιντιάνα πέρυσι.
Μου χρωστάει χάρη τώρα.
Δεν θέλω να ξέρω.
"Πάιν Μπάρενς".
Εκατομμύρια στρέμματα ερημιάς.
Μοιάζει πολύ με την περιοχή όπου βρήκαν τον Φραντς.
Άφησαν το διαλυμένο σώμα του να σαπίζει εκεί έξω.
Μπορεί κι ο Σουόν να είναι εκεί έξω.
Και ο Σάντσεζ και ο Ορόσκο.
Δεν έχει σταθμό με μπλουζ;
Αδερφέ, είμαστε στο Τζέρσεϊ.
Από το κινητό ακούμε.
Ο Φραντς το έβαζε τέρμα στο γραφείο όταν λείπατε.
Άφησέ το.
Νοίκιασε αμάξι με ψεύτικο όνομα, αλλά είναι η Κάρλα Ντίξον.
Είναι μαζί τους τώρα.
Πάνε προς Ατλάντικ Σίτι, μάλλον να βρουν τους φίλους τους.
Ωραία. Όλοι μαζεμένοι σε ένα μέρος.
Όταν φτάσεις, βγάλ' τους απ' τη μέση.
Έγινε.
Θυμάσαι που είπα για ενισχύσεις; Ξέρω τον κατάλληλο στην περιοχή.
Πάρε όποιον χρειάζεσαι.
Εμείς πληρώνουμε.
Αλλά τους θέλω νεκρούς μέχρι αύριο.
Μ' ακούς; Νεκρούς, γαμώτο.
ΑΤΛAΝΤΙΚ ΣIΤΙ, ΝΙΟΥ ΤΖΕΡΣΕΪ
Όπως και το γραφείο του Φραντς.
Και τα δωμάτια του ξενοδοχείου μας.
Είπατε ότι δεν διέλυσαν το σπίτι του Σουόν.
- Ναι. - Να μπει στη λίστα αυτών
που μάλλον κάτι σημαίνουν.
Είδατε εσείς ποτέ τον Ορόσκο να πηγαίνει κάπου χωρίς τον αναπτήρα του;
Ωραίες εποχές.
Είμαι ο μόνος που δεν έχει τη φωτογραφία;
- Εγώ την έχω. - Κι εγώ.
Στη βιβλιοθήκη μου.
Δύσκολο να κρεμάσεις φωτογραφία όταν δεν έχεις τοίχους.
Χάνουμε τον χρόνο μας εδώ.
Συμφωνώ. Έχουμε αυτό που θέλουν οι δολοφόνοι. Κι οτιδήποτε άλλο χρήσιμο
το έχουν πάρει ήδη.
Πού πάμε τώρα;
Σε ένα μπαρ.
Δείτε τις φωτογραφίες του Σάντσεζ με αυτήν την κοπέλα.
- Ποιος κάτω των 50 κορνιζάρει φωτογραφίες; - Εμείς.
Πόσες φωτογραφίες έχεις που δεν είναι από το 110ο;
- Όχι πολλές. - Είναι σε κορνίζα, άρα είναι σημαντική.
Πάμε στο Lucky Lounge.
Όχι. Εσείς οι δύο μείνετε εδώ.
Είστε κι οι δυο σαν μπάτσοι.
Κι εσείς τι είστε;
Η Λαίδη και ο Αλήτης.
Αυτή η κοπέλα δουλεύει σήμερα;
Ποιοι είστε εσείς;
Φίλοι του Χόρχε Σάντσεζ.
Νταλς,
αυτοί λένε ότι είναι φίλοι του Σάντσεζ και ψάχνουν τη Μαϊλίνα.
Πήγαινέ τους πίσω. Κάνει τα λογιστικά.
Μαϊλίνα.
Πάρε τα πράγματά σου και φύγε από εδώ αμέσως.
Είναι αλλιώς, το καταλαβαίνω,
αλλά ο διοικητής μας να αγοράζει μεταχειρισμένα εσώρουχα;
- Αυτή δεν είναι η κοπέλα της φωτογραφίας; - Γαμώτο!
Εδώ σταματάμε.
Τι τρέχει, παιδιά;
Σταματήστε να έρχεστε να ενοχλείτε τους φίλους μας.
Κοίτα, φίλε, παρεξήγηση...
Κάτω τα ξερά σου!
Περίμενε!
Πάρε τα πόδια σου.
Φτάνει. Δεν αντέχω άλλο.
Λοιπόν, ευτυχώς που ο Ο'Ντόνελ κι εγώ δεν ήρθαμε μέσα.
Θα μπορούσε να στραβώσει το πράγμα.
Κάνεις φίλους, μεγάλε;
Συγγνώμη. Δεν θα το είχα σκάσει αν ήξερα ποιοι είστε.
Έπρεπε να σας είχα αναγνωρίσει από τις φωτογραφίες του Χόρχε.
Οι δικοί μου απλώς με προστάτευαν.
Ένας τρομακτικός τύπος την έψαχνε πριν από καμιά βδομάδα.
Είπε ότι δούλευε με τον Σάντσεζ και τον Ορόσκο σε μια υπόθεση.
Ένας γεροδεμένος φαλακρός;
Όχι. Είχε μαλλιά.
Και μια ουλή στο μάγουλό του.
Ρωτούσε αν ο Σάντσεζ μού είχε αφήσει καμιά συσκευή με ψηφιακά δεδομένα.
Δεν είχα ιδέα για ποιο πράγμα μιλούσε.
Μου έβγαλε κάτι κακό. Μόλις έφυγε, τηλεφώνησα στον Χόρχε.
Δεν απάντησε.
Εξαφανίζονται καμιά φορά λόγω της δουλειάς, αλλά αυτό...
είναι κάτι άλλο.
Είπατε ότι ξέρετε τον Σάντσεζ.
Μοιάζετε με τύπους που κάποιος πλήρωσε να τραμπουκίσουν.
Χωρίς παρεξήγηση. Μου φανήκατε κακός μπελάς.
Ξέρεις αν ο Σάντσεζ κι ο Ορόσκο ήρθαν σε επαφή
με τον Φραντς ή τον Σουόν;
Ναι, ο Φραντς ήρθε πριν από κάτι βδομάδες. Είχαν πολύ καιρό να βρεθούν.
Τους τράβηξα μια φωτογραφία.
Δούλευαν σε μια υπόθεση.
- Ο Σάντσεζ σ' το είπε αυτό; - Ναι.
Τι υπόθεση;
Δεν ανέφερε λεπτομέρειες.
Εμπλεκόταν κι ο Σουόν;
Δεν ήρθε στο Ατλάντικ Σίτι.
Αλλά ανέφεραν το όνομά του.
Ρωτήσατε τον Φραντς για όλ' αυτά;
- Δεν μπορούμε. - Γιατί;
Κάποιος τον πέταξε από ελικόπτερο.
Θεέ μου.
Να είναι νεκροί κι ο Χόρχε κι ο Μανουέλ;
Δεν ξέρουμε ακόμα.
Αν είναι ζωντανοί, θα τους βρούμε, αλλά χρειαζόμαστε τη βοήθειά σου.
Υπάρχει κάτι άλλο που να θυμάσαι και να μη μας το έχεις πει;
Δεν ξέρω.
Τελευταία φορά είδα τον Χόρχε σε εκείνο εκεί το σκαμπό.
Κάποιος τον πήρε τηλέφωνο. Φάνηκε να είναι σημαντικό.
Είπε τίποτα;
Επανέλαβε κάτι αριθμούς, σαν να ξαφνιάστηκε απ' αυτούς
ή και να ανησύχησε ίσως.
Είπε ότι πάει κάπου για λίγο, και δεν γύρισε ποτέ.
- Θυμάσαι τους αριθμούς; - Ναι.
Είπε
"650, εκατό χιλιάρικα το ένα". Δεν έχω ιδέα τι εννοούσε.
- Είσαι σίγουρη; - Απολύτως.
Είπε "650, εκατό χιλιάρικα το ένα".
Με φίλησε στο μάγουλο και έφυγε τρέχοντας.
Θυμάσαι τα τελευταία λόγια κάποιου που αγαπάς.
Έχουμε τους αριθμούς. Και πινακίδες Νέας Υόρκης.
Ίσως δεν πρόκειται για κάποιον με μνησικακία για το 110ο.
Είναι πιθανό τέσσερις από μας να έχουν ήδη σκοτωθεί.
Ο Φραντς ήρθε εδώ πριν από μερικές βδομάδες.
Αν είχαν μπλέξει και πίστευαν ότι κινδυνεύουν,
θα είχαν πάρει τότε, όχι τόσο καιρό μετά.
"650, εκατό χιλιάρικα το ένα". Μιλάμε για 65 εκατομμύρια.
Μιλάμε για πολλά μαύρα τσιπ.
Στα περισσότερα μέρη. Όχι εδώ.
Τα καζίνο του Ατλάντικ Σίτι καθαρίζουν... Πόσα;
Κάνα δυο δισεκατομμύρια ακαθάριστα έσοδα από τον τζόγο τον χρόνο.
Τα 65 εκατομμύρια, αν τα βγάλεις λίγα λίγα και είσαι προσεκτικός,
μπορείς να τα κρατήσεις κρυφά.
Όχι για πολύ, με τους λογιστές των καζίνο να φυλάνε σαν αρπακτικά.
Κι αν οι κακοί τα έκρυψαν όσο χρειάστηκε
πριν οι λογιστές το πάρουν χαμπάρι;
Ο Σάντσεζ κι ο Ορόσκο παρέχουν ασφάλεια σε καζίνο.
Ίσως απ' αυτούς ξεκίνησαν όλα.
Ίσως πήραν πρέφα κάτι και χρειάστηκαν βοήθεια.
Έτσι, επικοινώνησαν με τον Φραντς, ίσως και με τον Σουόν.
Μπορεί να έχει να κάνει με τζόγο.
Είμαι η Έλι, η σερβιτόρα σας. Τι θέλετε να σας φέρω;
Τον υπεύθυνο ασφαλείας.
Τώρα, παρακαλώ.
Ώστε εσείς είστε το 110ο.
Ό,τι απέμεινε από εμάς.
Ο Σάντσεζ και ο Ορόσκο όλο για σας έλεγαν.
Καθίστε.
Τους ξέρατε καλά;
Ναι. Έκαναν ελέγχους ιστορικού για όλα τα καζίνο της περιοχής.
Για στάσου. Είπατε "Τους ξέρατε".
Παρελθοντικός χρόνος.
Πιστεύουμε ότι ίσως είναι νεκροί.
Γαμώτο.
Τον περασμένο μήνα τούς είδα. Έπαιρνα φαγητό από το White House Subs.
- Πώς μπορώ να βοηθήσω; - Αυτοί οι αριθμοί σάς λένε κάτι;
Πρέπει να το σκεφτώ.
Μήπως το "650, εκατό χιλιάρικα το ένα";
Όχι. Περί τίνος πρόκειται;
Ο Σάντσεζ και ο Ορόσκο ίσως ερευνούσαν
μια κομπίνα με τυχερά παιχνίδια αξίας 65 εκατομμυρίων.
Εντάξει.
Το "650" που λέτε ίσως είναι πειραγμένοι κουλοχέρηδες ή στημένες παρτίδες πόκερ,
αλλά με 100 χιλιάρικα η παρτίδα, μιλάμε για απίστευτα υψηλό τζογάρισμα.
Και σας διαβεβαιώνω ότι τα πάντα καταγράφονται.
Δεν χάνουμε δεκάρα.
Κι οι ανταγωνιστές σας;
Μπορώ να ρωτήσω στην πιάτσα
μήπως ήξερε κανείς τι ερευνούσαν ο Σάντσεζ κι ο Ορόσκο.
- Να σας γλιτώσω λίγο ψάξιμο. - Τσεκάρετε κι αυτά τα ονόματα,
μήπως εμφανίστηκαν σε κανένα τοπικό ξενοδοχείο.
Μπορεί να μου πάρει μερικές ώρες αυτό. Πού μένετε, παιδιά;
Δεν ξέρουμε ακόμα.
Τότε, επιτρέψτε μου.
Δεν χρειάζεται.
Αλίμονο. Είστε φίλοι του Σάντσεζ και του Ορόσκο.
Λοιπόν, το μόνο που έχουμε διαθέσιμο είναι μια σουίτα.
Ελπίζω να βολευτείτε.
Ελάτε, θα σας τακτοποιήσω.
- Και σ' ένα μοτέλ μια χαρά θα είμαστε. - Ρίτσερ.
Όταν σου προσφέρουν δωρεάν σουίτα, απλώς δέξου την.
Θα ζητήσουμε να φέρουν ένα παγκάκι για σένα.
Για να μην ξεβολευτείς.
Τι είπες για μοτέλ, Ρίτσερ;
Στοιχηματίζω ότι αυτό το μέρος έχει σπα.
Πάω για σάουνα.
Πρόλαβα τη θέα στον ωκεανό!
Ο Ο'Ντόνελ και η Νίγκλι βρήκαν το μπαρ.
Πλήρως εφοδιασμένο.
Όχι για πολύ. Τακτοποιήθηκες;
Ναι.
Έχω χρόνια να πάω σε ξενοδοχείο που να μη χαρακτηρίζεται "οικογενειακό".
Ακόμα δεν το πιστεύω ότι ο Ντέιβιντ Ο'Ντόνελ αναπαράχθηκε.
Και μάλιστα με τη θέλησή του.
Θυμάμαι κάποιον να καυχιέται ότι "μπαμπάκα" τον λένε μόνο
όσες κοιμήθηκε μαζί τους.
Ακόμα κοιμάμαι με άτομα που με φωνάζουν "μπαμπάκα".
Ενίοτε και τα τρία μαζί, αν μπουμπουνίζει έξω.
Θα καταλάβεις σύντομα, Ντίξον.
- Είσαι έγκυος; - Τι;
Όχι. Και βέβαια όχι.
Αρραβωνιάστηκε. Τι; Δεν το ήξερες;
Κάποιος δάμασε επιτέλους τη φοραδίτσα μας.
Όχι.
Δεν το ήξερα.
Ναι, παρεμπιπτόντως, μπορείτε να κάνετε άλλα σχέδια για εκείνη τη μέρα.
Γαμώτο. Σοβαρά;
Με ξέρετε. Πάντα ήμουν των αριθμών, πάντα είχα πλάνα για τη ζωή μου.
Πλάνα να παντρευτώ σε συγκεκριμένη ηλικία, συγκεκριμένο έτος.
Και μετά, μια μέρα, βλέπω μηνύματα στο κινητό του.
"Γεια, αγάπη. Ανυπομονώ να σε δω την Παρασκευή.
-"Μου λείπεις". Και τέτοια. - Όχι!
Κανείς δεν απατά την Ντίξον.
Ούτε καν αυτός, τελικά.
Τα μηνύματα ήταν από την ανιψιά του, που είχε έρθει επίσκεψη.
Αλλά συνειδητοποίησα πως στη σκέψη ότι με απατούσε,
ένιωσα...
Ένιωσα ανακούφιση.
Μια χαρά παιδί είναι, βασικά, εγώ...
Για να περάσεις τη ζωή σου με κάποιον,
δεν θες να νιώθεις κάτι παραπάνω από βόλεμα;
Να νιώθεις έξαψη,
κάτι να σε κάνει να σκιρτάς όταν τον βλέπεις;
Για λίγο νόμιζα ότι θα το λήξω χωρίς πολλές φασαρίες και χωρίς τύψεις.
Ωστόσο, έληξε...
Με πολλές φασαρίες και με άπειρες τύψεις.
Μπίνγκο.
Καλά έκανες.
Η Κάρλα Ντίξον δεν συμβιβάζεται.
Ευχαριστώ.
Γι' αυτό ανέλαβα τη μυστική αποστολή.
Να ξεφύγω λίγο από όλα αυτά.
Μου εξηγείς πώς συνδυάζεται το ΣΔΟΕ με τις μυστικές αποστολές;
Λοιπόν, υπεξαίρεση εκατομμυρίων από τον CEO μιας εταιρείας στο Τέξας,
όπου όλοι έχουν όπλο, κι εκείνος θα το χρησιμοποιούσε αν στριμωχνόταν.
Έτσι, έζησα και λίγη ίντριγκα πέρα από το σκάλισμα αριθμών.
Μάλιστα.
Κι εσύ, Νίγκλι;
Κάθε φορά που τσεκάρω το LinkedIn, έχεις πάρει προαγωγή.
Καλά περνάω.
Μεγάλες υποθέσεις. Διευθύνω ομάδα πλέον.
Κυνηγάω για πελάτη μια τεράστια εταιρεία λογισμικού.
Αν τα καταφέρω, παίρνω μερίδιο από το παχυλό συμβόλαιο.
Τα κονομάς χοντρά.
Δεν γίνεται αλλιώς. Ο μπαμπάς μου χρειάζεται 24ωρη φροντίδα
και του νοίκιασα σπίτι κοντά μου. Κοστίζουν όλ' αυτά.
Γιατί νοικιάζεις και δεν αγοράζεις;
Πάρε ένα διαμέρισμα. Οι συνεταιρισμοί είναι τελείως ασταθείς.
Ναι.
Κι εσύ, μεγάλε; Κουβέντα δεν έχεις βγάλει.
Ένα δικό σου σπίτι είναι σαν να έχεις φίδι για κατοικίδιο ή σαν διαγωνισμός χορού.
Μια χαρά, άμα γουστάρεις.
- Εμένα δεν με τραβάνε αυτά. - Ούτε η σταθερή δουλειά σε τραβάει;
Οι εταιρείες δεν διαφέρουν πολύ από τον στρατό.
Κι εγώ ένιωθα σαν να είμαι σε κλουβί εκεί.
Απλώς δεν ήξερα τι άλλο να κάνω.
Μια μέρα, σε ένα μπαρ, άκουσα τον Howlin' Wolf
να τραγουδάει για νυχτερινά τρένα.
Μου φάνηκε αληθινή ελευθερία.
Πηδάς σε εμπορευματικές αμαξοστοιχίες σαν τον Μπόξκαρ Γουίλι;
Καμιά φορά.
Συνήθως παίρνω λεωφορείο ή κάνω οτοστόπ.
Και ποιος τρελός παίρνει το μεγαλύτερο αλάνι του κόσμου;
- Πετυχαίνω ενδιαφέροντα άτομα. - Πού τρως;
Κλέβω πίτες από τα περβάζια.
- Σοβαρά μιλάω. - Σε εστιατόρια.
Καμιά φορά με κερνάνε φαγητό αυτοί που με παίρνουν με το αμάξι.
- Καμιά φορά τούς κερνάω εγώ. - Πού κοιμάσαι;
Σε φτηνά μοτέλ συνήθως.
Κι αν δεν βρίσκεις;
Βγάζω τη νύχτα σε αφύλαχτα σκάφη σε μαρίνες.
Ή σε καρότσες φορτηγών.
Μια φορά έκανα φοβερό ύπνο σε μια αιώρα που βρήκα.
- Μετά άνοιξε το αυτόματο πότισμα. - Δεν είμαστε καλά!
- Ένα δισάκι κι ένα ραβδί σού λείπουν. - Δεν θέλω αποσκευές.
Καμιά άλλη ερώτηση;
Ναι. Μόνο μία.
Δεν νιώθεις ποτέ μοναξιά;
ΑΝΟΙΧΤΟΣ ΜΠΟΥΦΕΣ
Κάποιος θεώρησε την πινακίδα πρόκληση.
Ντορίν, προθέρμανση κάνω.
Αν σας άρεσε το φαγητό, δοκιμάστε τον πρωινό μπουφέ του Neptune.
Κάθε μέρα από τις 6:00 π.μ.
Ευχαριστώ.
Μάλλον δεν είχα μόνο εγώ αϋπνίες.
Οι αριθμοί με χαλαρώνουν.
Οπότε, γιατί να μη βγάλω και λίγο παραδάκι; Σταματάω.
Κυρία μου, έχετε κατεβάσει δέκα και οχτώ.
Σωστά. Θα μπορούσα να το ρισκάρω και να διπλασιάσω για μεγαλύτερα κέρδη
ή να σταματήσω για μια σίγουρη νίκη,
γιατί με το επόμενο φύλλο θα καείτε.
Η γιαγιά έλεγε "Όποιος θέλει τα πολλά χάνει και τα λίγα".
Δεν είναι άπληστη.
Δεν είμαι. Οπότε, σταματάω.
Όπως θέλετε.
Δεκαπέντε.
Κάηκα!
Συγχαρητήρια, κυρία μου.
Μεγάλη ρέντα έχετε απόψε.
Θέλετε να το γιορτάσετε με μια κερασμένη συναυλία;
- Ευχαριστώ. - Κυρίες του '80.
Τραγουδάνε οι Ντέμπι Γκίμπσον, Τίφανι και Τέιλορ Ντέιν.
Προλαβαίνετε το δεύτερο μισό.
Μα περνάω καλά εδώ.
Ξέρουμε ότι μετράτε τα φύλλα.
Δεν είναι παράνομο όταν γίνεται νοερά.
Αλλά μιας κι ο υπεύθυνος ασφαλείας σας μας προσέφερε μια σουίτα,
δεν θα σας δυσκολέψω.
Δεν αξιοποιείς τους μυς σου μεταφέροντας τις μάρκες στο ταμείο;
Δώστε τα εισιτήρια στον τύπο με το μπουφάν Members Only.
Θα του αρέσουν οι κυρίες της δεκαετίας του '80.
Σ' ευχαριστώ που ήρθες.
Με τις βραδινές βόλτες καθαρίζει το μυαλό μου.
Αφότου πήρα το μήνυμα της Νίγκλι για τον Φραντς, είμαι κάπως θολωμένη.
Ναι.
Εκπλήσσομαι που μπορείς να περπατήσεις με τόσα λεφτά στις τσέπες σου.
Να υποθέσω ότι, ως καλή υπάλληλος ΣΔΟΕ, θα τα δηλώσεις στην εφορία;
Σ' αυτά τα λαμόγια;
Αν μπορούσα να ελέγξω όποιον ήθελα... Αυτή είναι η δουλειά των ονείρων μου.
Η τωρινή σου δουλειά δεν σε ικανοποιεί;
Όχι. Πιάνω εκατομμυριούχους που κλέβουν δισεκατομμυριούχους.
Θα ήθελα να κυνηγάω την κυβερνητική διαφθορά και σπατάλη.
Δούλευες για την κυβέρνηση. Ξέρεις.
- Καθίσματα τουαλέτας αξίας 600 δολαρίων. - Ακριβώς.
Αν οι φόροι πήγαιναν για καλό σκοπό, θα φτιάχναμε δρόμους και γέφυρες
και σχολεία, θα βοηθούσαμε κόσμο που έχει ανάγκη.
Θα άλλαζαν πολύ τα πράγματα.
Να το κάνεις.
Ναι.
Σκέφτηκα να ξεκινήσω δική μου μη κερδοσκοπική ελεγκτική ομάδα,
αλλά χρειάζεται μεγάλο κεφάλαιο.
Κάθε αρχή και δύσκολη.
Ναι.
Γι' αυτό δεν έγινε ποτέ τίποτα μεταξύ μας;
Γιατί κάθε αρχή και δύσκολη;
Πόσο ήπιες στο δωμάτιο του ξενοδοχείου;
Αρκετά για να σου κάνω την ερώτηση.
Έλα τώρα, δεν είναι ότι δεν έδωσα σημάδια.
Ήμουν το αφεντικό σου.
Δεν θα ήταν σωστό.
Περίμενα χρόνια μια απάντηση, κι αυτή είναι τελείως Ρίτσερ.
Άμεση, ειλικρινής και καλά αιτιολογημένη.
Λοιπόν, να σε ρωτήσω και κάτι άλλο;
Τι λες να κάνουμε με τους δυο τύπους που μας ακολουθούν;
- Πότε τους εντόπισες; - Όταν φύγαμε από το καζίνο.
Υπέθεσα ότι είδαν τα λεφτά και ήθελαν να μας ληστέψουν.
Αυτό σκέφτηκα κι εγώ.
Βλέπεις εκείνο το αμάξι;
- Έχει προσωρινές πινακίδες Νέας Υόρκης. - Ναι.
Ήταν πίσω μας στην εθνική όταν ερχόμασταν εδώ.
Όταν περάσουμε δίπλα του, ένας τύπος με όπλο θα βγει έξω.
Αν το βάλουμε στα πόδια, αυτοί πίσω μας θα μας προφτάσουν.
Ποιο είναι το σχέδιο;
Δεν θα περάσουμε δίπλα από το αμάξι.
Μόλις σου πω, πηδάς τον φράχτη.
Πάμε!
Γαμώτο!
Πάμε!
Πρέπει να υπάρχει ένταλμα σύλληψής σου επειδή χτύπησες τον μπάτσο.
Πυροβολούμε σε κατοικημένη περιοχή, καλούν τους μπάτσους, σε πιάνουν.
Ας το κάνουμε χωρίς όπλα.
Μάλλον κι αυτοί το ίδιο σκέφτηκαν.
Θες βοήθεια με τον δικό σου;
Θα τα καταφέρω.
Γαμώτο. Όταν ήμασταν παιδιά, γράφαμε το όνομά μας μόνο.
Ο τύπος με το μπουφάν Members Only από το καζίνο.
Γαμώτο. Αφού κυνήγησαν εμάς, ίσως κυνηγήσουν και Νίγκλι και Ο'Ντόνελ.
Όχι. Περίμεναν να απομακρυνθούμε πριν κάνουν κάποια κίνηση.
Δεν θα πάνε σε ένα γεμάτο ξενοδοχείο με κάμερες.
Δεν έχει χαρτιά.
Ας ψάξουμε το αμάξι του μαλάκα.
Κάποιος μελέτησε καλά.
Τηλέφωνο.
Τελείωσε;
Όχι με τον τρόπο που περίμενες.
Τα βάζεις με τον λάθος άνθρωπο.
Να ξέρεις ότι θα έχεις κακά ξεμπερδέματα.
Και τότε, γιατί ακούγεσαι εσύ φοβισμένος;
- Νομίζω ότι τράβηξα την προσοχή του. - Να ψάξουμε τον αριθμό;
Αυτό είναι καρτοκινητό. Κι ο άλλος καρτοκινητό θα χρησιμοποιεί.
Οι προσωρινές πινακίδες δεν εντοπίζονται. Ο αριθμός πλαισίου έχει σβηστεί.
Δεν έχουμε τίποτα για ταυτοποίηση.
Ήταν επαγγελματίες.
Ας αφήναμε έναν ζωντανό.
Ναι. Αλλά δεν μας άφησαν περιθώρια, έτσι;
Μάλλον όχι. Αλλά δεν έχουμε κανένα στοιχείο.
Μπορεί και να έχουμε.
Κάρτα στάθμευσης.
-"New Age Technologies". - Ναι.
Χρησιμοποιήθηκε χθες το πρωί.
Το λες και στοιχείο.
Τι θα κάνουμε με τα πτώματα;
Έχω μια ιδέα.
Διψάω.
Θες μια μπίρα;
Τίποτα για τη New Age;
Ναι.
Απ' ό,τι φαίνεται, είναι εταιρεία αεροδιαστημικής.
Σχετίζεται με το Ατλάντικ Σίτι;
Όχι, απ' ό,τι βλέπω. Τα κεντρικά τους είναι στη Νέα Υόρκη.
Πρέπει να κόπηκα από κάποιο θραύσμα. Δεν το κατάλαβα με όλη την αδρεναλίνη.
Μια γρατζουνιά είναι.
Έλα.
Τι κάνεις;
Το έκανε η μαμά μου για να μην τσούζει το οινόπνευμα.
Μάλλον απλώς φυσάς μικρόβια στην πληγή.
Πιθανόν. Αλλά ανακουφίζει.
Ευχαριστώ.
Παρακαλώ.
Ξέρεις, Ρίτσερ,
είναι απολύτως φυσιολογικό να νιώθεις μοναξιά.
Οποιοσδήποτε ζούσε σαν κι εσένα θα ένιωθε.
Δεν χρειάζεται να είσαι μόνος απόψε.
Και δεν είσαι αφεντικό μου πια.
ΤΡΙΑΝΤΑ ΧΙΛΙΟΜΕΤΡΑ ΕΞΩ ΑΠΟ ΤΟ ΝΤΕΝΒΕΡ, ΚΟΛΟΡΑΝΤΟ
Και τα 650 θα είναι στο φορτηγό.
Μπορείς να το παρακολουθείς μέσω GPS με αυτό εδώ.
Στη διαδρομή υπάρχουν τουλάχιστον δύο καλά σημεία για ενέδρα.
Τέλεια.
Οι δικοί μου θα φροντίσουν τα υπόλοιπα.
Και τα όπλα;
Συμφωνήσαμε ότι θα πάνε όλα στο εξωτερικό.
Βεβαίως.
Κι ο οδηγός του φορτηγού δεν θα πάθει τίποτα, έτσι;
Φυσικά.
Δεν θα έκανα ποτέ κακό σε κανέναν.
- Καλημέρα, Ντίξον. - Πρέπει να σας πούμε για χθες το βράδυ.
Όλο το ξενοδοχείο άκουσε τι συνέβη.
Το είπα, έκανες φασαρία.
Βρήκαμε αυτό σε ένα αμάξι που μας ακολούθησε από Νέα Υόρκη.
Τι απέγινε ο οδηγός;
Δεν θα μας ακολουθήσει ξανά.
Ούτε οι δύο φίλοι του.
Γαμώτο.
- Ποιος είναι; - Ο Ράιτ.
Όλα καλά.
Έλα μέσα.
Λίγο στην τσίτα σάς βλέπω.
Λογικό, έτσι όπως είναι η κατάσταση.
Δεν μ' αρέσει αυτό, αλλά σας έχω κι άλλα δυσάρεστα. Καθώς το ερευνούσα,
η αστυνομία μού είπε ότι βρήκαν άλλα δύο πτώματα βόρεια της Νέας Υόρκης,
κοντά στο σημείο όπου βρήκαν τον φίλο σας.
Βάσει της αποσύνθεσης, ήταν εκεί αρκετό καιρό.
Έχω αντίγραφο της αναφοράς.
Εύκολη η αναγνώριση αυτού εδώ.
Όταν κατατάχθηκε, η αδερφή του έτρεμε
μη σκοτωθεί και δεν αναγνωρίζεται το πτώμα,
κι έτσι δεν μάθει ποτέ τι του συνέβη.
Μη διαλυθεί η στρατιωτική του ταυτότητα.
Για να την ηρεμήσει, έκανε τατουάζ το όνομα και τον αριθμό μητρώου του.
Ήταν γελοίο.
Δεν τον ένοιαζε.
Αγαπούσε την αδερφή του.
Θα πρέπει να της τηλεφωνήσω.
Θα πω στη Μαϊλίνα για τον Χόρχε.
Τα τραύματα μοιάζουν με του Φράνζι.
Άρα, τον βασάνισαν και τον πέταξαν από ελικόπτερο.
Και κάτι άλλο.
Κανείς με κάποιο από τα ονόματα της λίστας δεν έχει κάνει τσεκ ιν σε ξενοδοχείο.
Μίλησα και με συναδέλφους σε άλλα καζίνο.
Ο Ορόσκο και ο Σάντσεζ δεν δούλευαν για κανέναν από αυτούς.
Όταν τους είπα για κομπίνα αξίας 65 εκατομμυρίων δολαρίων,
έκαναν τους ελέγχους τους. Κι εγώ το ίδιο.
Όλα εντός αποδεκτού περιθωρίου απωλειών.
Κανείς δεν έχει κλέψει κάποιο καζίνο.
Δεν χρειάζεται να ανησυχείτε.
Στη Νέα Υόρκη βρέθηκαν τα πτώματα, από εκεί μας ακολούθησαν,
πινακίδες Νέας Υόρκης, κάρτα στάθμευσης επίσης.
Υπόθεση της Νέας Υόρκης είναι.
Πού στα κομμάτια πας;
Θα χρειαστούμε κι άλλα όπλα.
Υποτιτλισμός: Αγγελική Πανοτάρα